KOMISJONI ARUANNE Määruse (EÜ) nr 1049/2001 (üldsuse juurdepääsu kohta Euroopa Parlamendi, nõukogu ja komisjoni dokumentidele) kohaldamise kohta 2013. aastal /* COM/2014/0619 final */





Käesolev aruanne, mis koostati vastavalt määruse (EÜ) nr 1049/2001 (üldsuse juurdepääsu kohta Euroopa Parlamendi, nõukogu ja komisjoni dokumentidele)[1] artikli 17 lõikele 1, käsitleb aastat 2013[2] ja põhineb lisas kokkuvõtlikult esitatud statistilistel andmetel. Statistilised andmed kajastavad taotluste, mitte taotletud dokumentide arvu. Tegelikult võib taotlus hõlmata ühte dokumenti või tervet toimikut, mis käsitleb konkreetset menetlust ja koosneb tuhandetest lehekülgedest. Arvesse ei ole võetud taotlusi, mis esitati juurdepääsuks dokumentidele, mis olid taotlemise ajal üldsusele kättesaadavad. Esmaste taotluste puhul avalikustati 84 % taotletud dokumentidest. Kordustaotluste puhul võimaldati täielik või osaline juurdepääs 42 % dokumentidest. 1. Registrid ja veebisaidid 1.1. Komisjoni dokumendiregistrisse kanti 2013. aastal 20 108 uut dokumenti (vt lisatud tabel 1). 1.2. 2013. aastal hõlmab komisjoni avalik dokumendiregister järgmisi dokumente: COM, SEC, C, JOIN, SWD, OJ ja PV seeria. 2013. aastal komisjon nimetatud liikidesse kuuluvaid tundliku sisuga dokumente ei koostanud ega saanud. 1.3. Järgmises tabelis on esitatud 2013. aasta statistilised andmed EUROPA serveris asuva veebisaidi „Juurdepääs dokumentidele” külastatavuse kohta[3]. || Üksikkülastajate arv || Külastuste arv || Külastatud lehekülgede arv Kokku || 34 178 || 40 175 || 71 152 Igakuine keskmine || 2 848 || 3 348 || 5 929 2. Määruse kohane koostöö teiste institutsioonidega Kolm institutsiooni (Euroopa Parlament, nõukogu ja komisjon) pidasid haldustasandil korrapäraselt ühendust, et vahetada kogemusi, arendada parimaid tavasid ja tagada määruse järjepidev kohaldamine. 3. Juurdepääsutaotluste analüüs 3.1. 2013. aastal esmaste taotluste arv suurenes: 6 525 taotlust 2013. aastal võrreldes 6 014 taotlusega 2012. aastal. Määruse (EÜ) nr 1049/2001 alusel esitatud vastuste arv oli 2012. aastal 5 274 ja 2013. aastal 5 906. 3.2. Kordustaotluste arv suurenes veidi, 3 % (236 uut kordustaotlust 2013. aastal võrreldes 229 uue kordustaotlusega 2012. aastal). 2013. aastal lõpetati 252 juhtumi käsitlemine, 2012. aastal oli selliseid juhtumeid 202. Selliste juhtumite arv kasvas seega koguni 25 %. (Vt tabel 5). 3.3. Nii 2012. ja 2013. aastal laekus kõige enam esmaseid taotlusi komisjoni peasekretariaati ning tervishoiu ja tarbijakaitse peadirektoraati (vastavalt 13,9 %[4] ja 8,3 % taotluste koguarvust), järgnesid konkurentsipoliitika peadirektoraat (5,2 %) ning keskkonna peadirektoraat (5,1 %). Suurenes maksunduse ja tolliliidu peadirektoraadilt dokumentide taotlemise arv (esikohal 2011. aastal) ning vähenes nõudlus konkurentsi peadirektoraadi käsutuses olevate dokumentide järele. 3.4. Järjekordselt osutusid kõige aktiivsemaks taotlejate kategooriaks akadeemilised ringkonnad, kelle taotlused moodustasid 22,1 % esmastest taotlustest (võrreldes 22,7 %-ga 2012. aastal). Järgnesid kodanikuühiskond (huvirühmad, valitsusvälised organisatsioonid) 16,6 %-ga (2012. aastal 10,3 %) ning advokaadibürood 14,5 %-ga (2012. aastal 13,6 %) taotluste koguarvust. 25,3 % taotluste puhul on taotleja ühiskondlik-ametialane kategooria määratlemata. See kujutas endast 33,8 % langust võrreldes 2012. aastaga. (Vt tabel 8). 3.5. Samuti on eelmiste aastatega väga sarnane esmaste taotluste geograafiline jaotus. Kõige enam taotlusi esitati Belgiast (24,2 %). Peale Belgia ja Saksamaa (13 %) ei ületanud ühestki teisest liikmesriigist esitatud taotluste arv 10 % nende koguarvust. Kõnealusele kahele riigile järgnevad Ühendkuningriik, Prantsusmaa, Hispaania ja Itaalia. (Vt tabel 9). 4. Erandite kohaldamine juurdepääsuõiguste suhtes 4.1. Täielikult rahuldamata esmaste taotluste osakaal 2013. aastal eelmise aastaga võrreldes vähenes (2013. aastal 14,5 %, 2012. aastal 17 %). Täielik juurdepääs võimaldati peaaegu neljal juhtumil viiest (73,5 % võrreldes 74,5 %-ga 2012. aastal), samal ajal kasvas võrreldes eelmise aastaga osaliselt rahuldatud taotluste hulk, ulatudes 10,7 %-ni (võrreldes 8,6 %-ga 2012. aastal). (Vt tabel 3). 4.2. Nende juhtumite arv, mille osas pärast kordustaotluse esitamist komisjon muutis oma talituste võetud seisukohta ja avaldas täielikult dokumendid, millele oli juurdepääs eelnevalt keelatud, kasvas veidi (2013. aastal 20,1 % ja 2012. aastal 18,8 %). Lisaks vähenes mõnevõrra selliste juhtumite arv, mille puhul keeldumist täielikult kinnitati, ning suurenes juhtumite arv, kus pärast kordustaotlust võimaldati dokumentidele laiem juurdepääs. (Vt tabel 6). 4.3. Komisjoni otsustamisprotsessi kaitse (artikli 4 lõige 3) kasutamine esmase taotluse täitmisest keeldumise põhjendusena kõigi erandite suhtes võrreldes eelmise aastaga mõnevõrra suurenes (27,1 % võrreldes 25,2 %-ga 2012. aastal). Tegemist on kõige enam kohaldatava erandiga, mis edestab kontrollimiste, uurimise ja audiitorkontrolli eesmärgi kaitset (artikli 4 lõike 2 kolmas taane), mille osakaal oli 23,6 % (25,3 % 2012. aastal). (Vt tabel 4). 4.4. Otsuste osakaal, mille põhjendustena kasutati ärihuvide kaitset, jäi suhteliselt stabiilseks (16,2 % 2013. aastal, 16,9 % 2012. aastal). Teisalt kasutati rahvusvaheliste suhete kaitsel põhinevat erandit sagedamini (6,2 % võrreldes 3,6 %-ga 2012. aastal). (vt lisatud tabel 4). 4.5. Nagu varasematelgi aastatel, põhjendati juurdepääsu andmise keeldumise kinnitamist kõige sagedamini uurimise eesmärgi kaitsega (artikli 4 lõike 2 kolmas taane) (36,9 % võrreldes 45,1 %-ga 2012. aastal). (Vt tabel 7). – Otsuste osakaal, mille puhul kasutati erandina komisjoni otsustamisprotsessi kaitset, oli 16,1 % (kasvas võrreldes 2012. aastaga). Kasvas selliste otsuste sagedus, milles kasutati erandina käimasolevat otsustamisprotsessi (10,6 % võrreldes 6,5 %-ga 2012. aastal). Teisalt vähenes sisekasutuseks mõeldud arvamustega seotud juhtumite arv, milles otsus on juba vastu võetud (5,6 % võrreldes 9,2 %-ga 2012. aastal). – Märkimisväärselt suurenes eraelu puutumatuse ja isikupuutumatuse kaitset käsitlevate otsuste osakaal (16,2 % võrreldes 10,5 %-ga 2012. aastal). Võrreldes eelmise aastaga kasutati ärihuvide kaitse mõnevõrra rohkem (12 % võrrelduna 11,8 % 2012. aastal). Kohtumenetluse ja õigusnõustamise kaitsel põhineva erandi kasutamine vähenes (6,9 % 2013. aastal võrreldes 7,9 % 2012. aastal). 5. Euroopa Ombudsmanile esitatud kaebused 5.1. 2013. aastal lõpetas ombudsman 15 komisjoni peale esitatud kaebuse uurimise, mis olid seotud dokumentidele juurdepääsu taotluste läbivaatamisega:[5] 6 kaebust, mille uurimise ombudsman lõpetas kriitilise ja/või muu märkusega: · 2335/2008/(VIK)CK · 2781/2008/(TS)FOR · 1817/2010/(DK)RA · 277/2012/RA · 1111/2012/AN · 1108/2012/RT 9 kaebust, mille ombudsman lõpetas ilma edasise uurimiseta: · 1947/2010/PB · 2207/2010/PB · 422/2011/AN · 772/2012/(KM)PMC · 1454/2012/ANA · 1598/2012/(KM)PMC · 1750/2012/(GG)BEH · 375/2013/ANA · 1242/2013/RA 5.2. Aasta jooksul algatas ombudsman 22 uut uurimist, kus kaebuse pea- või kõrvalteema oli juurdepääs dokumentidele. 6. Kohtulik läbivaatamine 6.1. Nagu eelmisedki aastad, oli 2013. aasta uue kohtupraktika seisukohast väga oluline. 6.2. Euroopa Kohus tegi olulise otsuse apellatsioonikaebuse kohta liidetud kohtuasjades C-514/11 P - LPN ja Soome vs komisjon ning C-605/11 P - Soome vs komisjon. Kohtuotsus käsitleb keskkonnapoliitikat. 6.3. Euroopa Kohus väljastas määruse, millega lükatakse tagasi Üldkohtu presidendi määruse suhtes esitatud komisjoni apellatsioonikaebus. Üldkohus keelas kõnealuse määrusega komisjonil avaldada täielikumat mittekonfidentsiaalset versiooni komisjoni 12. novembri 2008. aasta otsusest C (2008) 6815 (lõplik), mis käsitleb [EÜ] artikli 81 ja EMP lepingu artikli 53 alusel algatatud menetlust (Juhtum COMP/39.125 – Car glass). 6.4. Üldkohus langetas seitse dokumentidele juurdepääsuga seotud kohtuotsust: · 15. jaanuari 2013. aasta otsus kohtuasjas T-362/07, Strack vs komisjon · 19. märtsi 2013. aasta otsus kohtuasjas T-301/10, Sophie In 't Veld vs komisjon · 7. juuni 2013. aasta otsus kohtuasjas T-93/11, Stichting Corporate Europe Observatory vs komisjon · 13. septembri 2013. aasta otsus kohtuasjas TT-111/11, ClientEarth vs komisjon · 13. septembri 2013. aasta otsus kohtuasjas T-380/08, Madalmaad vs komisjon · 8. oktoobri 2013. aasta otsus kohtuasjas T-545/11 Stichting Greenpeace Nederland ja PAN Europe vs komisjon · 25. oktoobri 2013. aasta otsus kohtuasjas TT-561/12, Beninca vs komisjon 6.5. Euroopa Kohus käskis registrist kustutada ühe kohtuasja pärast seda, kui hageja võttis hagi tagasi: kohtuasi T-498/12, Koinopraxia Touristiki Loutrakiou vs komisjon 6.6. Euroopa Kohus otsustas kahte järgmist juhtumit mitte menetleda: · kohtuasi T-403/05 RENV, My Travel vs komisjon · kohtuasi T-56/13, ClientEarth ja Stichting BirdLife Europe vs komisjon 6.7. Üldkohtule esitati kümme uut hagi otsuste peale, mis komisjon tegi vastavalt määrusele (EÜ) nr 1049/2001. · kohtuasi T-3/13, Ronja vs komisjon · kohtuasi T-56/13, ClientEarth ja Stichting BirdLife Europe vs komisjon · kohtuasi T-214/13, Typke vs komisjon · kohtuasi T-419/13, Unión de Almacenistas de Hierros de España vs komisjon · kohtuasi T-456/13, Sea Handling vs komisjon · kohtuasi T-520/13, Philip Morris Benelux vs komisjon · kohtuasi T-538/13, Verein Natura Havel ja Vierhaus vs komisjon · kohtuasi T-623/13, Unión de Almacenistas de Hierros de España vs komisjon · kohtuasi T-643/13, Rogesa vs komisjon · T-677/13 Axa Versicherung vs komisjon 6.8. Samuti esitati Euroopa Kohtule viis uut apellatsioonkaebust Üldkohtu määruste/otsuste peale. · kohtuasi C-127/13 P, Strack vs komisjon · kohtuasi C-399/13 P, Stichting Corporate Europe Observatory vs komisjon · kohtuasi C-612/13 P, ClientEarth vs komisjon · kohtuasi C-615/13 P, ClientEarth ja PAN Europe vs EFSA (komisjon toetab kohtuasjas EFSA seisukohta) · kohtuasi C-673/13 P, komisjon vs Stichting Greenpeace Nederland ja PAN Europe 7. Järeldused Dokumentidele juurdepääsu esmaste taotluste arv on tõusnud 991-lt (2002. aastal) 6 525-le (2013. aastal). Komisjon on jätkuvalt asutus, kes käsitleb kõige rohkem esmaseid ja kordustaotlusi vastavalt määrusele 1049/2001.[6] Komisjon käsitleb ligikaudu kaks korda rohkem taotlusi kui nõukogu ja Euroopa Parlament kokku. Kordustaotluste arv on kasvanud viiendat aastat järjest, kuna kodanikud kasutavad üha rohkem oma seaduslikku õigust esitada komisjoni esialgse otsuse vastu apellatsioonikaebus. Dokumentidele juurdepääsu taotluste märkimisväärne arv ning dokumentide avalikustamise kõrge määr näitavad, et dokumentidele juurdepääs on oluliseks vahendiks komisjoni üldistes jõupingutustes läbipaistvuse edendamisel. Kõnealused jõupingutused hõlmavad muu hulgas läbipaistvusregistri hiljutist läbivaatamist ja komisjoni sidusrühmadega konsulteerimise suuniste tõhustamist. Läbipaistvuse õigeaegsel ja ressursitõhusal viisil tagamiseks täiendatakse dokumentidele juurdepääsu jätkuvalt, avaldades ulatuslikult teavet ja dokumente komisjoni õigusloomealase ning õigusloomega mitte seotud tegevuse kohta. [1] EÜT L 145, 31.5.2001, lk 43. [2] Käesolevas aruandes esitatud statistiliste andmete aluseks on GESTDEMi rakendusse 17. juuni 2014. aasta seisuga kodeeritud arvnäitajad. [3] http://ec.europa.eu/transparency/access_documents/index_en.htm [4] Aruande kirjeldavas osas esitatud protsendimäärad on ümardatud kuni lähima komakohani. [5] Iga juhtumi üksikasju vt http://www.ombudsman.europa.eu/en/cases/home.faces [6] - Nõukogu: esmased taotlused 2013. aastal: 2 212, kordustaotlused 2013. aastal: 25; - Euroopa Parlament: taotletud dokumentide arv 2013. aastal: 610, kordustaotlused 2013. aastal: 1 LISA Määruse (EÜ) nr 1049/2001 kohaldamisega seotud statistilised andmed 1. Registrisse kantud dokumentide arv || COM || SEC || C || JOIN || SWD || OJ || PV || Kokku 2013 || 2 170 || 1 591 || 15 196 || 76 || 863 || 125 || 87 || 20 108 esmased taotlused 2. Saadud ja läbivaadatud taotlused || 2011 || 2012 || 2013 Saadud taotlused || 6 477 || 6 014 || 6 525 Antud vastused[1] [2] || 7 075 || 6 334 || 7 659 Määruse nr 1049/2001 alusel antud vastused || 6 055 || 5 274 || 5 906 3. Tulemus || 2011 || 2012 || 2013 Arv || % || Arv || % || Arv || % Juurdepääsu võimaldamine || 4 856 || 80,20 || 3 928 || 74,48 || 4 400 || 73,43 Juurdepääsu andmisest keeldumine || 737 || 12,18 || 892 || 16,91 || 866 || 14,45 Osaline juurdepääs || 462 || 7,62 || 454 || 8,61 || 640 || 10,68 Kokku || 6055 || 100 || 5274 || 100 || 5906 || 100 4. Keeldumiste jaotus kohaldatud erandi järgi (%) || 2011 || 2012 || 2013 4.1.a. Esimene taane – avaliku julgeoleku kaitse || 2,40 || 1,34 || 1,53 4.1.a. Teine taane – kaitsepoliitilised ja sõjalised küsimused || 0,39 || 0,11 || 0,26 4.1.a. Kolmas taane – rahvusvaheliste suhete kaitse || 12,02 || 3,58 || 6,19 4.1.a. Neljas taane – rahandus-, raha- või majanduspoliitika kaitse || 1,88 || 1,40 || 1,66 4.1.b. Eraelu puutumatuse ja isikupuutumatuse kaitse || 8,90 || 14,65 || 16,26 4.2. Esimene taane – ärihuvide kaitse || 16,83 || 16,94 || 16,14 4.2. Teine taane – kohtumenetluse ja õigusnõustamise kaitse || 6,76 || 9,84 || 5,42 4.2. Kolmas taane – kontrollimiste, uurimise ja audiitorkontrolli kaitse || 21,90 || 25,32 || 23,60 4.3. Esimene lõik – otsustamisprotsess, kui otsust ei ole veel vastu võetud || 17,15 || 20,23 || 20,60 4.3. Teine lõik – otsustamisprotsess, kui otsus on juba vastu võetud: aruteludel ja eelkonsultatsioonidel esitatud arvamused, mis on mõeldud sisekasutuseks || 8,58 || 4,92 || 6,51 4.5. Liikmesriigi / kolmandast isikust autori keeldumine || 3,18 || 1,67 || 1,85 Kokku || 100 || 100 || 100 Kordustaotlused 5. Saadud ja läbivaadatud taotlused || 2011 || 2012 || 2013 Saadud taotlused || 165 || 229 || 236 Vastused taotlustele || 162 || 202 || 252 Kordustaotlusi käsitlevad määruse nr 1049/2001 kohased otsused || 144 || 160 || 189 6. Tulemus || 2011 || 2012 || 2013 Arv || % || Arv || % || Arv || % Kinnitus || 61 || 42,36 || 91 || 56,88 || 106 || 56,08 Osaline muutmine || 62 || 43,05 || 39 || 24,38 || 45 || 23,81 Täielik muutmine || 21 || 14,58 || 30 || 18,75 || 38 || 20,11 Kokku || 144 || 100 || 160 || 100 || 189 || 100 7. Keeldumiste jaotus kohaldatud erandi järgi (%) || 2011 || 2012 || 2013 4.1.a. Esimene taane – avaliku julgeoleku kaitse || 1,33 || 1,31 || 0,92 4.1.a. Teine taane – kaitsepoliitilised ja sõjalised küsimused || 2,00 || 0,65 || 3,69 4.1.a. Kolmas taane – rahvusvaheliste suhete kaitse || 4,67 || 7,19 || 0 4.1.a. Neljas taane – rahandus-, raha- või majanduspoliitika kaitse || 3,34 || 0 || 7,37 4.1.b. - Eraelu puutumatuse ja isikupuutumatuse kaitse || 20,67 || 10,46 || 16,13 4.2. Esimene taane – ärihuvide kaitse || 14,66 || 11,76 || 11,98 4.2. Teine taane – kohtumenetluse ja õigusnõustamise kaitse || 1,33 || 7,84 || 6,91 4.2. Kolmas taane – kontrollimiste, uurimise ja audiitorkontrolli kaitse || 32,68 || 45,10 || 36,87 4.3. Esimene lõik – otsustamisprotsess, kui otsust ei ole veel vastu võetud || 15,33 || 6,54 || 10,60 4.3. Teine lõik – otsustamisprotsess, kui otsus on juba vastu võetud: aruteludel ja eelkonsultatsioonidel esitatud arvamused, mis on mõeldud sisekasutuseks || 4,00 || 9,15 || 5,53 4.5. Kolmanda osapoole/liikmesriigi keeldumine || - || - || - Kokku || 100 || 100 || 100 Esmaste taotluste jaotus 8. Taotlejate ühiskondlik-ametialase kategooria järgi (%) || 2011 || 2012 || 2013 Teadusringkonnad || 25,73 || 22,70 || 22,08 Juristid || 11,30 || 13,58 || 14,46 Kodanikuühiskond (huvirühmad, ettevõtjad, valitsusvälised organisatsioonid jms) || 8,59 || 10,32 || 16,62 Riigiasutused (välja arvatud ELi institutsioonid) || 8,20 || 7,12 || 8,24 Teised ELi institutsioonid || 8,15 || 7,64 || 8,76 Ajakirjanikud || 3,25 || 4,81 || 4,58 Määratlemata || 34,78 || 33,83 || 25,26 Kokku || 100 || 100 || 100 9. Geograafilise päritolu järgi (%) || 2011 || 2012 || 2013 Austria || 1,38 || 1,78 || 1,73 Belgia || 21,42 || 21,85 || 24,23 Bulgaaria || 0,93 || 0,70 || 0,54 Küpros || 0,25 || 0,08 || 0,17 Horvaatia || - || - || 0,14 Tšehhi Vabariik || 0,93 || 2,01 || 1,39 Taani || 2,11 || 1,58 || 3,12 Eesti || 0,19 || 0,17 || 0,11 Soome || 1,57 || 0,55 || 0,64 Prantsusmaa || 8,90 || 7,53 || 7,27 Saksamaa || 12,27 || 14,04 || 12,96 Kreeka || 1,10 || 1,73 || 1,67 Ungari || 0,96 || 0,63 || 0,86 Iirimaa || 1,02 || 1,50 || 0,84 Itaalia || 12,37 || 7,54 || 5,91 Läti || 0,15 || 0,17 || 0,12 Leedu || 0,42 || 0,30 || 0,78 Luksemburg || 2,12 || 1,79 || 1,50 Malta || 0,12 || 0,17 || 0,20 Madalmaad || 4,18 || 4,62 || 3,80 Poola || 2,68 || 2,79 || 3,95 Portugal || 1,15 || 1,11 || 0,98 Rumeenia || 0,87 || 0,91 || 0,67 Slovakkia || 0,56 || 0,81 || 0,35 Sloveenia || 0,31 || 0,22 || 0,29 Hispaania || 7,16 || 5,70 || 6,54 Rootsi || 1,81 || 2,16 || 2,19 Ühendkuningriik || 8,59 || 10,17 || 7,64 ELi välised riigid || 0,40 || 0,37 || 1,81 Põhja-Ameerika || 0,23 || 0,88 || 0,28 Austraalia ja Uus-Meremaa || 0,03 || 0,03 || 0,02 Aafrika || 0,02 || 0 || 0,08 Lõuna-Ameerika || 0,02 || 0,03 || 0,03 Aasia || 0,06 || 0,05 || 0,26 Määratlemata || 3,73 || 6,03 || 6,96 Kokku || 100 || 100 || 100 10. Valdkonna järgi (%) Peadirektoraat / talitus || 2011 || 2012 || 2013 AGRI – põllumajanduse ja maaelu arengu peadirektoraat || 2,62 || 3,44 || 3,05 BEPA – Euroopa poliitika nõustajate büroo || 0,11 || 0 || 0,06 BUDG – eelarve peadirektoraat || 1,02 || 0,81 || 0,72 CLIMA – kliimameetmete peadirektoraat || 2,22 || 2,86 || 2,53 COMM – teabevahetuse peadirektoraat || 1,26 || 0,65 || 0,55 COMP – konkurentsi peadirektoraat || 6,99 || 6,81 || 5,13 CONNECT – sidevõrkude, sisu ja tehnoloogia peadirektoraat[3] || 1,98 || 1,74 || 2,07 DEVCO – arengu ja koostöö peadirektoraat EuropeAid (endised DEV + AIDCO) || 3,30 || 4,67 || 2,89 DGT – kirjaliku tõlke peadirektoraat || 0,14 || 0,20 || 0,14 DIGIT – informaatika peadirektoraat || 0,09 || 0,12 || 0,05 EAC – hariduse ja kultuuri peadirektoraat || 1,05 || 1,13 || 2,13 ECFIN – majandus- ja rahandusküsimuste peadirektoraat || 1,57 || 1,11 || 1,53 ECHO – humanitaarabi ja kodanikukaitse peadirektoraat || 0,33 || 0,18 || 0,23 ELARG – laienemise peadirektoraat || 1,04 || 0,95 || 0,93 EMPL – tööhõive, sotsiaalküsimuste ja sotsiaalse kaasatuse peadirektoraat || 1,64 || 3,47 || 2,51 ENER – energeetika peadirektoraat || 5,86 || 5,15 || 4,78 ENTR – ettevõtluse ja tööstuse peadirektoraat || 4,84 || 4,55 || 5,02 ENV – keskkonna peadirektoraat[4] || 6,37 || 6,61 || 5,07 EPSO – Euroopa Personalivaliku Amet || 0,23 || 0,23 || 0,18 ESTAT – Eurostat || 0,20 || 0,20 || 0,28 FPIS – välispoliitika vahendite talitus[5] || - || 0,13 || 0,46 HOME – siseasjade peadirektoraat || 4,74 || 3,14 || 2,07 HR – personali- ja turvalisusküsimuste peadirektoraat + OIB + OIL (infrastruktuuri- ja logistikaametid Brüsselis ja Luxembourgis) + PMO (individuaalsete maksete haldamise ja maksmise amet) || 2,34 || 2,98 || 2,23 IAS – siseauditi talitus || 0,05 || 0,02 || 0,17 JUST – õigusküsimuste peadirektoraat || 2,54 || 3,72 || 4,21 MARE – merendus- ja kalandusasjade peadirektoraat || 0,95 || 066 || 1,01 MARKT – siseturu ja teenuste peadirektoraat || 5,72 || 5,02 || 4,30 MOVE – liikuvuse ja transpordi peadirektoraat || 3,02 || 2,66 || 4,15 OLAF – Euroopa Pettustevastane Amet[6] || 0,25 || 0,48 || 0,66 OP – Väljaannete Talitus || 0,37 || 0,12 || 0,11 REGIO – regionaalpoliitika peadirektoraat || 2,29 || 3,41 || 2,20 RTD – teadusuuringute ja innovatsiooni peadirektoraat + JRC – Teadusuuringute Ühiskeskus || 1,27 || 1,61 || 1,95 SANCO – tervise- ja tarbijaküsimuste peadirektoraat || 6,96 || 7,28 || 8,26 SCIC – ühendatud tõlke- ja konverentsitalitus || 0 || 0,02 || 0,02 SG – peasekretariaat || 10,12 || 12,10 || 13,88 SJ – õigustalitus || 2,76 || 4,37 || 3,75 TAXUD – maksunduse ja tolliliidu peadirektoraat || 7,80 || 4,92 || 6,01 TRADE – kaubanduse peadirektoraat || 3,47 || 2,48 || 4,73 Kokku || 100 || 100 || 100 [1] NB! Üks taotlus võib käsitleda mitut dokumenti ja seega võidakse sellele anda mitu erinevat vastust. [2] Kategooria „Antud vastused” hõlmab vastuseid, mis ei kuulu määruse nr 1049/2001 kohaldamisalasse, näiteks määruse nr 45/2001 alusel antud vastuseid. [3] NB! Varasem nimetus: DG INFSO; [4] Keskkonna peadirektoraat jagati 2010. aastal keskkonna peadirektoraadiks (ENV) ja kliimameetmete peadirektoraadiks (CLIMA). [5] NB! Pärast Euroopa välisteenistuse (EEAS) loomist säilitab komisjoni vaid välispoliitika vahendite talituse (FPIS) dokumente. [6] Ei hõlma OLAFi juurdlusi käsitlevatele dokumentidele juurdepääsutaotlusi